In nomine Domini Dei  Salvatoris nostri Jesu Christi, HLUDOVICUS divinâ repropiciante clementiâ Imperator Augustus. Si liberalitatis nostræ munere de beneficiis à Deo nobis conlatis, locis Deo dicatis aliquid conferimus, id nobis  ad mortalem vitam feliciter transigendam,  ad æternam perpetualiter obtinendam profuturum liquidò credimus. Idcircò notum esse volomus cunctis fidelibus sanctæ Dei ecclesiæ,  nostris, tam præsentium quàm futurorum industriâ, quia divino tacti amore contulimus ad monasterium Deas, in quo Sanctus Filibertus Confessor Christi corpore requiescit: constructum in honore beatissimorum Petri  Pauli Apostolorum, ubi venerabilis vir Hilbodus Abba præesse dignoscitur, quandam villam juris nostri, nomine Scrobrit, quæ est in pago Pictavo, in vicariâ Racinse, cum omnibus ad se pertinentibus vel aspicientibus:  cum mancipiis utriusque sexus vel ætatis. Memoratam itaque villam, cum ecclesiâ sancti Vitalis, domibus cæterísque ædificiis, terris cultis  incultis, vineis, pratis, pascuis, silvis, salinis, molendinis, exitibus  regressibus, quantumcumque ad prædictam villam pertinet,  nostri juris atque possessionis jure proprietatis est, totum  ad integrum vel in exquisitum, de nostro jure in jus  dominationem prædicti monasterii transferimus. Ità videlicèt, ut quicquid ab hodierno die  deinceps rectores atque ministri ejusdem monasterii, de prædictâ villâ, vel quæ ad eam pertinent, facere, ordinare, atque ad utilitatem ejusdem monasterii facere elegerint; liberam atque firmissimam in omnibus habeant potestatem faciendi. Et ut hæc nostræ largitionis atque concessionis, per diuturna tempora inviolabilem atque inconvulsam obtineat firmitatem, manu propriâ nostrâ eam subter firmavimus,  anuli nostri impressione adsignari jussimus. Signum HLVDOVICI Serenissimi Imperatoris. Ego Meginarius notarius ad vicem Hugonis recognovi  subscripsi. Data V. Kalendas Decembris, anno Christo propitio XXVI. imperii Domni HLVdovvici serenissimi Imperatoris, Indictione III. Actum Pictavis in Dei nomine feliciter, amen. Le sceau de cire qui est attaché à cette Charte, est moins grand que ne l’a fait représenter le P. Chifflet; il est comme ceux de la Diplomatique du P. Mabillon. L’inscription qui environne le buste du Prince, est telle : + XPE PROTEGE HLVDOVVICVM IMPERATOREM.